钦定古今图书集成/理学汇编/文学典/第251卷 > 徐师曾诗体明辩 > 《书秦少游词后》前人
## 钦定古今图书集成/理学汇编/文学典/第251卷 > 徐师曾诗体明辩 > 《书秦少游词后》前人

少游昔在虔州，尝梦中作词云：“山路雨添花，花动一
山春色。行到小溪深处，有黄鹂千百。飞云当面化龙
蛇，夭矫转空碧。醉卧古藤阴下，了不知南北。”供奉官
侬君沔居湖南，喜从迁客游，尤为吕元钧所称。又能
诵少游事甚详，为余道此词，至流涕，乃录本使藏之。
建中靖国元年三月二十一日。